ANAF a anunțat termenul limită pentru depunerea declarației privind impozitul pe venit
ANAF a lansat pe platforma proprie un ghid destinat asociațiilor, fundațiilor și federațiilor, entități juridice de drept privat fără scop patrimonial.
Potrivit unei declarații emise de instituție, ghidul furnizează detalii referitoare la procedura de înființare a asociațiilor, fundațiilor și federațiilor, înregistrarea fiscală, impozitul pe profit, precum și alte obligații declarative sau modalități de comunicare cu ANAF.
Conform informațiilor prezentate în document, asociațiile, fundațiile și federațiile au posibilitatea să desfășoare activități într-o varietate de domenii, cum ar fi:
- sănătatea
- educația și cercetarea
- știința
- cultura
- protecția socială
- minoritățile
- drepturile omului
- conservarea mediului înconjurător
- protecția copilului
- comunicarea și mass-media
- sportul/turismul etc.
Entitățile pot întreprinde diverse acțiuni
Astfel, aceste entități au posibilitatea să întreprindă diverse acțiuni, cum ar fi intermedierea dialogului între cetățeni și autorități, sprijinirea integrării sociale și politice a cetățenilor, furnizarea de bunuri și servicii publice, precum și reprezentarea intereselor de grup în cadrul societății.
Termenul limită pentru depunerea declarației anuale privind impozitul pe profit și plata impozitului pe profit pentru anul fiscal respectiv este până la data de 25 iunie inclusiv a anului următor, pe parcursul perioadei 2021-2025.
„Pe perioada 2021-2025, pentru entităţile care fac obiectul prezentului ghid, termenul pentru depunerea declaraţiei anuale privind impozitul pe profit şi plata impozitului pe profit aferent anului fiscal respectiv este până la data de 25 iunie inclusiv a anului următor”, se menţionează în document.
Entitățile respective sunt obligate să prezinte declarația referitoare la impozitul pe profit, chiar și în cazul în care înregistrează doar:
- venituri neimpozabile
- cheltuieli nedeductibile conform legilor în vigoare
Conform informațiilor din ghid, partidele politice, sindicatele și cultele religioase sunt exceptate de la aplicarea dispozițiilor Ordonanței Guvernului nr. 26/2000 referitoare la asociații și fundații, cu toate modificările și completările ulterioare.
ANAF anunță că asociațiile, fundațiile și federațiile au obligația de a declara și plăti impozitul pe profit, care este de 16 procente.
De asemenea, mai spune că pentru calculul rezultatului fiscal sunt neimpozabile și alte venituri realizate, dar până la nivelul echivalentului a 15.000 de euro, într-un an fiscal. Totuși, nu trebuie să fie mai mult de 10 procente din veniturile totale neimpozabile.